“สมาคมธนาคารไทย” แจง “โมบายแบงก์กิ้ง” ขัดข้อง เหตุผู้ใช้งานมาก รับสิ้นเดือน-แจกอั่งเปา
“สมาคมธนาคารไทย” แจง “โมบายแบงก์กิ้ง” ขัดข้องวานนี้ เหตุผู้ใช้ทำธุรกรรมมากกว่าปกติ เนื่องจากเป็นช่วงสิ้นเดือน และการแจกอั่งเปาในเทศกาลตรุษจีน
“สมาคมธนาคารไทย” แจง “โมบายแบงก์กิ้ง” ขัดข้องวานนี้ เหตุผู้ใช้ทำธุรกรรมมากกว่าปกติ เนื่องจากเป็นช่วงสิ้นเดือน และการแจกอั่งเปาในเทศกาลตรุษจีน
2 ก.พ. 2565

สมาคมธนาคารไทย ชี้แจงกรณีระบบการโอนเงินของธนาคารเกิดขัดข้องเป็นระยะในวันที่ 1 ก.พ. 65 ทำให้ลูกค้าไม่สามารถทำธุรกรรมได้ โดยสาเหตุสำคัญเกิดจากจำนวนธุรกรรมที่มากกว่าปกติ เพราะเป็นช่วงเวลาสิ้นเดือนและการมอบอั่งเปาในเทศกาลตรุษจีน ซึ่งทุกธนาคารได้ร่วมกันแก้ไขปัญหาอย่างเร่งด่วนต่อเนื่อง
อย่างไรก็ตาม ขณะนี้เหตุขัดข้องดังกล่าวได้รับการแก้ไขเป็นที่เรียบร้อยแล้ว ลูกค้าสามารถธุรกรรมทางธนาคารได้ตามปกติ และธนาคารได้เริ่มปรับปรุงรายการเข้าบัญชีที่ล่าช้าเป็นที่เรียบร้อยแล้ว สำหรับลูกค้าบางส่วนที่โอนเงินแล้วมีการตัดบัญชีแต่ปลายทางยังไม่ได้รับเงินนั้น ทางธนาคารจะดำเนินการปรับปรุงบัญชีโดยเร่งด่วนให้กับท่านภายในวันที่ 2 ก.พ. 65 ไม่เกินเวลา 19:00 น.